Maailma kaubanduskeskuse üks suurim rentnik investeerimispank Morgan Stanley Dean Witter Co teatas, et neil on majas töötanud 3500 töötaja saatuse kohta 'limiteeritult' informatsiooni, teatas uudisteagentuur AFX.
Firma juht Phillipp Purcell teatas, et vaatamata tragöödiale võivad firma kliendid oma varade saatuse pärast rahulikud olla.
Morgan Stanley kasutas kokkuvarisenud maailma kaubanduskeskuses 10 korrust.
Salomon Smith Barney, kes rentis kaubanduskeskuse alumistel korrustel väiksemaid ruume, kinnitas, et kõik nende töötajad evakueeriti hoonest õnnelikult.